En 2021 kaj 2022, nia Esperanto-Kultur-Centro kunordigos junularan partneran projekton kadre de la programo Erasmus+. Ĝia titolo estos “Volontulado kaj asocia daŭripov-evoluo”. Ĝi akompanos nian asocian evoluigon kaj ebligos la interŝanĝon de bonaj praktikoj kun niaj partneroj.
#000000
Ĉi tiu projekto aparte plibonigos nian akcepton de CivitServaj volontuloj. Fakte laŭ nia strategia plano, nia asocio akceptos ekde 2021 du teamojn je 4 volontuloj kaj 7 el tiuj 8 volontulos kelkajn monatojn ĉe alilanda partnero kaj la oka venos de neeŭropa lando kaj restos jaron en Tuluzo.
#000001
Ni traktos diversajn aspektojn, ekzemple rekrutigo, lingvakompanado, tutorado, akcepto de handikapaj volontuloj, postvolontulado...
#000002
Cetere la projetko traktos ankaŭ aliajn volontulajn kadrojn kiel la Eŭropaj Solidaraj Korpusoj kaj la malpli formalaj engaĝiĝformoj cele al ĉia plibonigo, ankaŭ de niaj organizoj kiuj ofte estas volontulbazitaj.
#000003
Ankaŭ celatas la plibonigo de niaj kunlaboraj praktikoj kun partneroj kiuj jam spertas pri volontulakceptado aŭ asocia evoluigo, la disvolvigo de novaj disponigindaj iloj, la konceptigo de novaj komunaj projektoj kaj la instigo al aliaj (esperantaj aŭ ne) asocioj ekakcepti volontulojn.
#000004
3 el tiuj partneroj jam akceptis niajn volontulojn kelkajn monatojn aŭ akceptos ekde septembro. Ni ankaŭ invitos iuprojektetape E@I-n (Slovakujo), GEJ-n kaj la Esperanto-Stacion (Germanujo)
#000006
Praktike ĉi tiu projekto konsistos el retkunsidoj, laborgrupoj kaj renkontiĝoj organizotaj en la partneraj landoj kie partoprenos po kelkaj reprezentantoj. Laŭ la pandemievoluo la projekta kalendaro riskas ŝanĝiĝi sed certe unu renkontiĝo okazos en Tuluzo.
#000007
EKC kunordigos la projekton, kio postulos nemalmulte da laboro kaj responsoj, tamen la sperto de nia KA1 projekto (kiu ricevis la markon je “Bona praktiko”), la partneroj kiujn ni bone konas (ni jam laboris kune kadre de aliaj projektoj Erasmus+) kaj buĝeto je 59000€ devus helpi nin plenumi nian rolon fidoplene
#000008
Vérifiez votre boite de réception ou votre répertoire d’indésirables pour confirmer votre abonnement.
#000011
Un privé dans la nuit
Angla-Esperanta-hungara etvortaro pri homa vivo kaj loĝado
#000012